এ বছরের বইমেলার আগেই, একদম নতুন বই বলতে যা বোঝায়, আমার সেরকম দুটি বই ইতিমধ্যেই প্রকাশিত হয়ে গেছে। একটি আর্নেস্ট হেমিংওয়ের পাঁচটি ছোট-বড় গল্পের অনুবাদের সংকলন, কিলিমানজেরোর বরফপুঞ্জ ও অন্যান্য গল্প, বেরিয়েছে বেঙ্গল পাবলিকেশন্স থেকে। আরেকটি বই ভ্রমণকাহিনির, আমার যেদিন গেছে ভেসে। ছেপেছে যুক্ত প্রকাশন। এখানে গত শতকের আশির দশকের শেষপ্রান্তে ইংল্যান্ড, স্কটল্যান্ড ও ফ্রান্স ভ্রমণের সময়কার ব্যক্তিগত দিনলিপির ওপর ভিত্তি করে লেখা তিনটি ভ্রমণবৃত্তান্ত একত্রিত হয়েছে।